
Kollégiumi tudnivalók


Beköltözés:

Lányok: 2026. július 29. szerda 12:00
Fiúk: 2026. július 30. csütörtök 13:00

2026. augusztus 31-ig, mint nyári felkészülési tábor működünk. 
Ezen részvétel feltétele, a tábori jelentkezési lap kitöltése.
Letölthető:
A honlapról: illesgimnazium.hu kollégium: dokumentumok

2026. szeptember 1-től megkezdődik a 2026/2027-es kollégiumi tanéve. 


Beköltözéskor javasolt hozni:
· Ágynemű huzat, gumis lepedő (90x200). Paplant (140x200) és párnát (70x50) biztosítunk, szükség esetén ágyneműhuzatot is, de javasolt sajátot használni
· Az ágy letakarására pléd
· Evőeszköz (kés, villa, kanál), pohár, bögre stb.
· Saját személyes holmik, tisztálkodási eszközök
· Kis háztartási gépet a kollégiumba behozni (pl.: mikrohullámú sütő, vízforraló, kenyérpirító, szendvicssütő) tilos! 

A lakószobákban szórakoztató elektronikai eszközöket csak saját felelősségre, mások zavarása nélkül lehet működtetni, takarodóig (22:00)!

Hétköznap a gyerekeknek lehetősége van a személyes holmi és sportfelszerelés mosatására.

Hétköznap napközben 3x étkezést biztosítunk: reggeli, ebéd, vacsora.
Hétvégi étkezés igazodik a mérkőzésekhez előzetes egyeztetés alapján a szakmával. 
Hétvégi bent tartózkodásra azoknak biztosítunk lehetőséget, akik mérkőzést játszanak, illetve a hazautazásuk több órát (4-5 órát) meghaladó távolságra van.
Kérjük a tisztelt szülőket és/vagy a gyermekeket, ha a nyári időszakban hétfő 21:00-ig nem érkezik vissza a kollégista a kollégiumba, ezt írásban jelezzék a kollégium részére: kollegium@illesakademia.hu

Nyáron hétközben a gyermek a kollégiumot éjszakára csak szülői írásos engedéllyel hagyhatja el, miután edzőjétől és nevelőjétől elkéredzkedett. Tanévben, hétközben a kollégiumot éjszakára csak nyomós okkal lehet elhagyni (pl családi gondok, betegség). 

Ha napközben távozik a gyermek a kollégiumból, azt nevelőjének előtte jelezni kell! Ha az eltávozás időtartama meghaladja a három órát, szülő írásos hozzájárulás szükséges, illetve egyeztetni kell a nevelővel. 

Szülői értekezlet tervezett időpontja: szeptember vége, október eleje. 


Egyéb kérdés esetén keressenek minket emailben, vagy telefonon!



Hoffmann Henriett   	  
   kollégiumvezető
                                                         Illés Labdarúgó Akadémia Gimnáziuma és Kollégiuma



Kollégiumvezető: Hoffmann Henriett	   	henriett.hoffmann@illesakademia.hu
Cím: 9700 Szombathely, Szarka Zoltán utca 3.
Központoni email cím: kollegium@illesakademia.hu
Fiúkollégium telefon: 	+36202847384                                Leánykollégium telefon: +36202284179

image1.png
Szombathely
HUNGARY
//




